b'\n_START_ARTICLE_\nBeram\n_START_SECTION_\nLega\n_START_PARAGRAPH_\nBeram le\xc5\xbei v ne\xc5\xbeno valoviti kra\xc5\xa1ki pokrajini istrske planote.  Nahaja se vzhodno od doline potoka \xc4\x8cipri, podalj\xc5\xa1ek Limske doline (Limska draga), na severnem pobo\xc4\x8dju hriba C\xc3\xa0mus (365 m) na vi\xc5\xa1ini 321 metrov. Blizu Pazina na jugovzhodu, le\xc5\xbei na severozahodu Motovun, na jugu Sveti Petar u \xc5\xa0umi in na obali na zahodu Pore\xc4\x8d.\n_START_SECTION_\nAntika\n_START_PARAGRAPH_\nUtrjeno naselje se je nahajalo na hribu Beram \xc5\xbee v bronasti dobi,  verjetno \xc5\xbee pred ve\xc4\x8d kot 4000 leti._NEWLINE_Obmo\xc4\x8dje, predvsem ju\xc5\xbeno pobo\xc4\x8dje , je velika prazgodovinska nekropola Ilirov. Zlasti v 19. stoletju so na\xc5\xa1li mnoge arheolo\xc5\xa1ke najdbe, od katerih so nekatere stare ve\xc4\x8d tiso\xc4\x8d let. Zdaj so v Muzeju Labina. Leta 1882 je bila odkrita bronast zaboj z geometrijskimi figurami in pticami. Poleg tega je bilo najdenih 172 \xc5\xbearnih grobov iz bronaste dobe,  kar ka\xc5\xbee, da je bila v tem \xc4\x8dasu upepelitev obi\xc4\x8dajna. Sledi pokopov ni bilo mogo\xc4\x8de najti. Do danes se velikost naselja skoraj ni spremenila.\n_START_SECTION_\nZgodnji srednji vek\n_START_PARAGRAPH_\nV \xc4\x8dasu rimske okupacije Beram verjetno ni bil Latinsko naselje, saj iz tega obdobja niso na\xc5\xa1li nobenih ostankov. V zgodnjem srednjem veku je bilo naselje obdano z dvojnim zidom s pravokotnim stolpom._NEWLINE_Reka Fojba, ki te\xc4\x8de danes skozi istoimensko sotesko, je naprej tekla skozi dolino Beram, ki je pripadala Limski dolini. Morda po padcu rimskega imperija, so bili tukaj name\xc5\xa1\xc4\x8deni vojakov, ki so varovali to pomembno pot med Srednjo Istro in morjem._NEWLINE_V poznem 6. stoletju je Beram doletela invazija Slovanov, kar je povzro\xc4\x8dilo krvave borbe v vsej severovzhodni Istri. Zdi se, da je bila vas tedaj popolnoma uni\xc4\x8dena.\n_START_SECTION_\nVisoki in pozni srednji vek\n_START_PARAGRAPH_\nBeram je bil prvi\xc4\x8d omenjen v listini kralja Berengarja \xc5\xa1kofu v Trstu leta 911._NEWLINE_Pripadnosti beramske cerkve se je med 12. in 14. stoletjem pogosto spreminjala. Leta 1177 je bila povezana z drugimi cerkvami \xc5\xa1kofije s cerkvijo v Pore\xc4\x8du. Leta 1230 je fevd dobil \xc5\xa1kof v Trstu. Leta 1333 jo je \xc5\xa1kof predal pode\xc5\xa1tatu v Trstu. Leta 1355 je bila dana \xc5\xa1kofu v Trstu, ki je medtem spet dobil pravico na fevd pore\xc5\xa1kega \xc5\xa1kofa._NEWLINE_Leta 1344 se je, po \xc5\xa1tevilnih napadih v Bene\xc4\x8diji med Bene\xc4\x8dani in pazinskim grofom, Albertom IV., vojna kon\xc4\x8dala. Med vojno je bil grof ujet. Da bi ga oprostili je med drugim.prisegel, da preda grad Beram Leta 1374 je pazinski grof umrl. Tako je Beram z grofijo pre\xc5\xa1el v Avstrijo, razen fevdalnih pravic Cerkve.\n_START_SECTION_\nNovej\xc5\xa1a zgodovina\n_START_PARAGRAPH_\nV 16. stoletju je bil Beram mo\xc4\x8dno po\xc5\xa1kodovan. V letih 1508 in 1509 so mesto zasedli Bene\xc4\x8dani, ko se je Avstrija brez boja, pod Maksimilijanom I., predala v vojni proti Bene\xc4\x8danom. Leta 1511 so Turki ve\xc4\x8dkrat napadli okoli Berama ter obmo\xc4\x8dje uni\xc4\x8dili. Zaradi vojne in posledic kuge je de\xc5\xbeela zapu\xc5\xa1\xc4\x8dena. Zato so gospodje iz Berama pozvali ve\xc4\x8d migracijskih tokov Morlahov iz Balkana. S pove\xc4\x8danjem prebivalstva je Beram leta 1578 pridobil status majhnega mesta._NEWLINE_Po avstrijsko-bene\xc5\xa1ki vojni je Beram ve\xc4\x8d stoletij \xc5\xbeivel ve\xc4\x8dinoma v miru. V 17. stoletju je v mestu stalno potekala trgovina. Leta 1797 je Istra padla po campoformijskem miru pod Avstrijo in leta 1805 po bratislavskem miru pod Francijo. Leta 1815 je bila Istra ponovno povezana z Avstrijo._NEWLINE_Po prvi svetovni vojni je Istra pripadla Italiji. Po drugi svetovni vojni je ozemlje pripadalo Jugoslaviji. Leta 1991, ko je Republika Hrva\xc5\xa1ka razglasila neodvisnost in je bila priznana v mednarodnem pravu z dne 23. januarja 1992, je Istra postala del Hrva\xc5\xa1ke.\n_START_SECTION_\nKultura\n_START_PARAGRAPH_\nV Beramu je bilo napisano ve\xc4\x8d izjemnih dokumentov. Sem sodi ve\xc4\x8d najstarej\xc5\xa1ih  primerov, tudi iz 13. in 14. stoletja.  Beram je bil pomembno sredi\xc5\xa1\xc4\x8de glagolice. Dijaki iz raznih delov Istre so se sem prihajali u\xc4\x8dit pisanja. _NEWLINE_Pisavo najdemo v obliki javnih napisov, v knjigah in na stenah srednjeve\xc5\xa1kih cerkva. Med najpomembnej\xc5\xa1a dela iz Berama so iluthumbrani glagolja\xc5\xa1ki rokopisi, kot je Zbirka pridig iz 13. stoletja in bogato poslikana ma\xc5\xa1na knjiga iz 14. stoletja. Ve\xc4\x8d iluthumbranih okopisov iz 14. in 15. stoletja iz Beram hrani slovenska Narodna in univerzitetna knji\xc5\xbenica.\n_START_SECTION_\nZnamenitosti\n_START_PARAGRAPH_\nV sredi\xc5\xa1\xc4\x8du mesta je glavni trg s cerkvijo svetega Martina in zvonik. Tu je tudi spomenik padlim v drugi svetovni vojni in vodnjak. Na ju\xc5\xbeni strani trga, iz katerega vodijo ulice na vse strani, je rojstna hi\xc5\xa1a  Vladimirja Gortana, na kateri je majhen spomenik. Spominska kostnica Gortanov se nahaja izven naselja v Podberamu na drugi strani ceste Pazin-Pore\xc4\x8d. Zgrajena je bila leta 1951._NEWLINE_Na jugu vasi so Mala Vrata, ki so bila v zgodnji fazi vhod v mesto ter skupina srednjeve\xc5\xa1kih utrdb. \xc5\xa0e en ostanek se nahaja na zahodu. Obstaja tudi Kalvarija iz leta 1901, na dostopni cesti pa velik kamnit kri\xc5\xbe.\n_START_SECTION_\nCerkev svetega Martina\n_START_PARAGRAPH_\nGotska cerkev svetega Martina je bila zgrajena leta 1431. Napis v glagolici o tem je na krstilniku.  Leta 1910 je nastala katoli\xc5\xa1ka cerkev kot jo vidimo danes, skupaj z ostanki srednjeve\xc5\xa1ke cerkve, ki jo je sestavljala majhna ladja in apsida, podalj\xc5\xa1ana za novo ladjo.  To je dokumentirano z napisom na fasadi. Glavna stavba cerkve je v bistvu sestavljena iz dveh delov; gotskega sveti\xc5\xa1\xc4\x8da - kot starej\xc5\xa1i del izza oltarja - in novej\xc5\xa1i del spredaj. Ladja starej\xc5\xa1ega dela se sedaj uporablja kot prezbiterij in apsida kot zakristija.\n_START_SECTION_\nArhitektura in notranjost\n_START_PARAGRAPH_\nV zunanji steni nad vhodom stojijo \xc5\xa1tirje pilastri iz apnenca. Vmes sta kipa dveh svetnikov. Dva stebra s korintskimi kapiteli podpirata zatrep nad vhodom._NEWLINE_Lo\xc4\x8den zvonik se nahaja pribli\xc5\xbeno pet metrov od cerkve, visok je okoli 30 metrov in je bil zgrajen leta 1903 na temeljih starej\xc5\xa1ega stolpa. Stene so iz apnenca v pravilnem razporedu iz katerega \xc5\xa1trlijo vogalni kamni okra\xc5\xa1eni s cvetjem. Zvonik ima ve\xc4\x8d vencev. Pod drugim vencem je stolpna ura. Na vseh straneh zvonika so bifore (dvojna okna). Nad tem je osmerokotni nastavek na katerem je zvonik. Pri cerkvi je neko\xc4\x8d stal mogo\xc4\x8den stolp, ki je bil nedotaknjen vse do 17. stoletja._NEWLINE_Glavna kapela ima kri\xc5\xbeno rebrast obok s koni\xc4\x8dastim slavolokom. Ladja ima raven strop iz tramov. V cerkvi so gotske freske iz 15. stoletja in poznogotski kamniti relief svetega Martina. Oltarna slika Celestina Mato Medovi\xc4\x87a izvira iz 19. stoletja in prikazuje priklju\xc4\x8ditev Berama s hrva\xc5\xa1kimim ozemljem v tem \xc4\x8dasu. Poleg tega v cerkvi hranijo plemenite srebrne predmete in talar iz 15. do 17. stoletja. Poleg nekaj glagolskih napisov v krstilnici, obstaja nekaj rokopisov v latin\xc5\xa1\xc4\x8dini iz 14. in 15. stoletja, zbirka pridig iz 13. stoletja in bogato poslikana ma\xc5\xa1na knjiga iz 14. stoletja.\n_START_SECTION_\nFreske\n_START_PARAGRAPH_\nGotske freske v starej\xc5\xa1em delu cerkve, danes sveti\xc5\xa1\xc4\x8de, so iz \xc4\x8dasa, ko je bila zgrajena prva stavba. Slike so starej\xc5\xa1e od bolj znanih fresk v cerkvi svete Marije na \xc5\xa0kriljinah. Izdelala sta jih dva razli\xc4\x8dna umetnika. Slavolok je poslikal furlanski mojster bene\xc5\xa1ke \xc5\xa1ole. Drugi slikar je oblikoval obok in stene in je bil zgornje-italijanskega porekla._NEWLINE_Na slavoloku so bizantinski ikonografski portret Marije in pojo\xc4\x8di in angeli z glasbili v slogu \xc5\xa1tirinajstega stoletja. Slednji je prvotno pripadal kompoziciji slavljenje Marije. Na slikah je umetnik prikazal bledo barvo ko\xc5\xbee in haljo goste barve ter tople in hladne tone._NEWLINE_Na oboku so simboli \xc5\xa1tirih evangelistov in rde\xc4\x8di kerubi. Na stenah so razvidni svetniki med drugim Martin. Za razliko od drugih avtorjev, ta umetnik uporablja uravnote\xc5\xbeene barve in poudarja modeliranje.\n_START_SECTION_\nZnane osebe rojene v kraju\n_START_PARAGRAPH_\nBeram je rojstno mesto protifa\xc5\xa1isti\xc4\x8dnega borca Vladimirja Gortana.'